Diari Oficial de la Generalitat Valenciana


Sumari del DOGV 7334, del 07-08-2014 (2014/6968)

Notificació de l'acord d'extinció de les autoritzacions d'explotació de l'expedient número AB/80911 i altres i de les autoritzacions d'instal·lació.
----------------------------------------------------------------------------------------------------------------------------------------------------

### Dades del document

Número de DOGV
:   7334

Data del DOGV
:   07-08-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/6968


Organisme emissor
:   Conselleria d'Hisenda i Administració Pública

Tipus de document
:   Anunci

Notificació de l'acord d'extinció de les autoritzacions d'explotació de l'expedient número AB/80163 i altres i de les autoritzacions d'instal·lació. [2014/6968]  
Intentada la notificació expressa a la mercantil Recreativos Vinacer, SL, amb domicili a València, c/ Segarria, 9, esta no s'ha pogut practicar en l'últim domicili conegut, i en virtut del que establix l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, Llei 24/2001, de 31 de desembre, i la Llei 11/2007, de 22 de juny, per mitjà d'este anunci es procedix a notificar-li l'acord de la Subdirecció General de Joc a Alacant, de 9 d'agost de 2013, el text íntegre de la qual és el següent:  
  
«Vista la resolució del director general de Tributs i Joc de la Conselleria d'Hisenda i Administració Pública d'1 de juliol de 2013, per la qual es declara la caducitat i l'extinció en el Registre d'Empreses Operadores de la Comunitat Valenciana de la qual és titular la mercantil Recreativos Vinacer, SL, amb CIF núm. R78123780, número de registre 126.323.  
  
Antecedents de fet  
1. Amb data 1 de juliol de 2013, la Direcció General de Tributs i Joc de la Conselleria d'Hisenda i Administració Pública va declarar la caducitat i l'extinció en el Registre d'Empreses Operadores de la Comunitat Valenciana de la qual és titular la mercantil Recreativos Vinacer, SL, amb CIF núm. K62422947, número de registre 126.323, de conformitat amb el que establix l'article 24.2.c, del Decret 115/2006, de 28 de juliol, del Consell, pel qual s'aprova el Reglament de Màquines Recreatives i d'Atzar, el qual establix que l'incompliment de les obligacions que sobre constitució de fiances i manteniment de la vigència i imports estan establits en els articles 22 i 23 del Reglament de Màquines Recreatives i d'Atzar és causa de cancel·lació i extinció de la inscripció de l'empresa operadora.  
  
Fonaments de dret  
Primer. Que és de la competència de la Subdirecció General de Joc entendre en esta matèria, ja que se li ha atribuït d'acord amb la disposició addicional sexta, del Decret 20/2013, de 25 de gener, del Consell, pel qual s'aprova el Reglament Orgànic i Funcional de la Conselleria d'Hisenda i Administració Pública (DOCV 29.01.2013), tot això en relació amb el que establix el Reglament de Màquines Recreatives i d'Atzar (Decret 115/2006, de 28 de juliol, del Consell).  
  
Segon. Que, de conformitat amb l'article 30.1.d del Decret de 115/2006, de 28 de juliol, del Consell, pel qual s'aprova el Reglament de Màquines Recreatives i d'Atzar, una de les causes d'extinció de les autoritzacions d'explotació serà per cancel·lació de la inscripció de l'empresa operadora en el Registre, llevat que es transferisca a una altra empresa per a la continuïtat de l'explotació.  
Tercer. Que, així mateix i de conformitat amb l'article 31.1.c, del Decret de Màquines Recreatives i d'Atzar esmentat, una de les causes d'extinció de les autoritzacions d'instal·lació de màquines recreatives i d'atzar serà per cancel·lació de la inscripció de l'empresa operadora en el Registre.  
Vistos els textos legals i la resta de pertinent aplicació, acorde:  
  
Extingir les autoritzacions d'explotació següents, així com les autoritzacions d'instal·lació, de les màquines de tipus B que a continuació s'indiquen:  
  
Permís d'explotació Model Sèrie Establiment hostaleria  
AB/80185 La Joya de Egipto 09-279 H-030660265  
Bar Germans Pina  
AB/77643 Cash Line Platinum 07-3780 --  
AB/77300 Pancho Villa 08-901 H-030660467  
Cafeteria Glisando  
  
  
Esta resolució no posa fi a la via administrativa i en contra es podrà interposar recurs d'alçada davant de la Direcció General de Tributs i Joc en el termini d'un mes, comptador a partir de l'endemà de la notificació, de conformitat amb el que establix l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú».  
  
I, perquè servisca de notificació als interessats consignats anteriorment, s'expedix este edicte.  
  
Alacant, 10 de juliol de 2014.- La directora territorial: M. Inmaculada Ramírez Agulló.